གཉིས་པ་འཆི་བ་བྱུང་ཚུལ་བཤད་པ་ནི།དུས་རབས་ཉི་ཤུ་པའི་ནང་དུ་སྐད་རིགས་སྟོང་ཕྲག་གཅིག་ནུབ་ཏེ་སའི་གོ་ལའི་སྟེང་ནས་མེད་པར་གྱུར་ཅེས་ཟེར།ད་ལྟ་མ་མཐའ་ཡང་གཟའ་འཁོར་གཉིས་རེའམ་ཟླ་བ་ཕྱེད་རེ་ནས་སྐད་རིགས་རེ་རེ་ནུབ་པར་འགྱུར་བཞིན་པ་ཡིན་ཏེ།ཨ་མེ་རི་ཁའི་ཨ་ར་སི་ཁ་སློབ་གྲྭ་ཆེན་མོའི་སྐད་རིག་པ་པ་ཁི་རོ་སི་ལ་སོགས་སྐད་རིག་པ་པ་གསུམ་གྱིས་མགྲིན་གཅིག་ཏུ་ད་ལྟ་ནས་ལོ་བརྒྱའི་རྗེས་སུ་མིའི་རིགས་ཀྱི་སྐད་ལས་བརྒྱ་ཆ་ལྔ་བཅུ་ཙམ་ཞིག་ནུབ་ནས་མེད་པར་འགྱུར་ཞེས་སྨྲས་པའི་ཕྱིར་ཏེ།མིའི་རིགས་ཀྱི་སྐད་ཀྱི་བརྒྱ་ཆ་ལྔ་བཅུ་ནི་སྐད་རིགས་སུམ་སྟོང་ཙམ་ཞིག་ཡིན་ལ།ལོ་བརྒྱ་ཐམ་པ་དེ་ཟླ་བར་བསིལ་ན་ཟླ་བ་ཆིག་སྟོང་ཉིས་བརྒྱ་ཡོད་ཅིང་གོང་གི་སྐད་ཀྱི་གྲངས་དེ་དེར་བགོས་ན་མ་མཐར་ཡང་ཆ་མཉམ་དུ་གཟའ་འཁོར་གཉིས་རེ་ནས་སྐད་རིགས་རེ་རེ་ཤི་ནས་མེད་པར་འགྱུར་དགོས་པའི་ཕྱིར་རོ།།